ગ્રામ્ય અને શહેર બધે જ આનું ધૂમ વેચાણ થઇ રહ્યું છે ત્યારે સ્વયંસેવી સંસ્થાઓ અને ગુટખા પર પ્રતિબંધની માંગણી કરનારાઓ શું વિચારી રહ્યા હશે તે સમજાતું નથી. છેલ્લા એકાદ વર્ષથી ગુટકા પ્રતિબંધ અને તેના વેચાણનો અનોખો ઈતિહાસ છે. પહેલાતો આ કચરા જેવી વસ્તુના ભાવ એકદમ વધી ગયા. મોંઘવારી અહી પણ લાગુ પડી. પછી કાળાબજાર શરુ થયું. રૂપિયાની પડીકીના બે રૂપિયા કે ત્રણ રૂપિયા. ઉંચે લોગ ઉંચી પસંદના મૂળ ભાવના પાંચ ગણા ભાવ થઇ ગયા. ચાર રૂપિયાની પડીકીના સીધા 20 રૂપિયા! ફરી થોડા સમય માટે મૂળ ભાવ થઇ ગયા. એકાદ મહિના પછી વળી ફેરફાર થયો, પ્લાસ્ટીકના રેપરની જગ્યાએ કાગળનું પેકિંગ આવ્યું, નવા ભાવ સાથે. (વધેલા ભાવ સાથે જ તો વળી) પડીકીઓની છત - અછતમાં ઘણા વેપારીઓ માલા માલ થઇ ગયા તો કેટલાક રિટેલર્સ નુકશાન વેઠીને બીજા ધંધે વળગ્યા. ડીસાના એક વેપારીએ તો રીતસરના ૨ લાખમાંથી ૮ લાખ બનાવ્યા.અને પછી છેવટે પ્રતિબંધ આવતા આ માઈન્ડ બ્લોઇંગ ઉપાય સફળતાથી પાર પાડવામાં આવ્યો.